АКТИ

ПРЕДСЕДНИКА ОПШТИНЕ И ОПШТИНСКОГ ВЕЋА

51.

На основу Закона о јавном информисању и медијима („Сл. гласник РС“, бр. 83/2014, 58/15 и 12/16-аутентично тумачење), Правилника о суфинансирању пројеката за остваривање јавног интереса у области јавног информисања („Сл. гласник РС“, бр. 16/16), Одлуке о буџету општине Ћићевац за 2017. годину (''Сл. лист општине Ћићевац'', број 25/16, 2/17, 9/17 и 12/17), члана 62. Статута општине Ћићевац (''Сл. лист општине Ћићевац'', број 17/13- пречишћен текст, 22/13 и 10/15), Општинско веће општине Ћићевац на 61. седници одржаној 1.8.2017. године, донело је

Р Е Ш Е Њ Е

О РАСПИСИВАЊУ КОНКУРСА ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА НА ТЕРИТОТИЈИ ОПШТИНЕ ЋИЋЕВАЦ

У 2017. ГОДИНИ (за период од 1.8.2017. године до 31.12.2017. године)

1. Средства опредељена Одлуком о буџету општине Ћићевац за 2017. годину, у оквиру раздела 2, главa 2.01, функцијa 830, ПРОГРАМ 13- РАЗВОЈ КУЛТУРЕ, ПА 0004 – ОСТВАРИВАЊЕ И УНАПРЕЂЕЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА, позицијa 23, економска класификација 423400 - услуге информисања јавности о актуелним дешавањима од значаја за живот грађана у укупном износу од 500.000,00 динара, расподељују се за:

1) суфинансирање пројеката производње медијских садржаја у укупном износу од 475.000,00 динара, што је 95 % укупно предвиђених средстава;

2) за појединачна давања у укупном износу од 25.000,00 динара, што је 5 % укупно предвиђених средстава.

2. Средства за суфинансирање пројеката којима се остварује јавни интерес у области јавног информисања на територији општине Ћићевац- производња медијских садржаја, додељују се путем конкурса.

Конкурс се расписује у облику јавног позива и објављује се на веб - сајту општине Ћићевац www.cicevac.rs, као и најмање у једним дневним, односно недељним новинама које се дистрибуирају на подручју општине Ћићевац.

Појединачним давањима врше се доделе средстава на основу решења Општинског већа.

3. Јавни позив за учешће на конкурсу садржи:

1) намену средстава за остваривање јавног интереса, тј. јавни интерес који ће се конкурсом суфинансирати;

2) износ средстава која су опредељена за конкурс;

3) који субјекти имају право учешћа;

4) критеријуме за оцену пројекта на основу којих ће се додељивати средства;

5) прецизне рокове у којима се спроводи конкурс;

6) информацију о документацији коју прилаже подносилац пројекта.

4. Расписивање и спровођење конкурса врши се у складу са одредбама Правилника о суфинансирању пројеката за остваривање јавног интереса у области јавног информисања *("Сл. гласник РС", бр. 16/2016).*

5. Ово решење објавити у '' Службеном листу општине Ћићевац ''.

ОПШТИНСКО ВЕЋЕ ОПШТИНЕ ЋИЋЕВАЦ

Број: 401-121/17-02 од 1.8.2017. године

ПРЕДСЕДНИК Златан Кркић, с.р.

52.

Република Србија  
ОПШТИНА ЋИЋЕВАЦ  
ПРЕДСЕДНИК ОПШТИНЕ  
Број: 642-1 / 2017 - 06  
Дана: 1.8.2017. године  
ЋИЋЕВАЦ

На основу Закона о јавном информисању и медијима („Сл. гласник РС“, бр. 83/14, 58/15 и 12/16-аутентично тумачење), Правилника о суфинансирању пројеката за остваривање јавног интереса у области јавног информисања („Сл. гласник РС“, бр. 16/16), Одлуке о буџету општине Ћићевац  за 2017. годину (“Сл. лист општине Ћићевац “, бр. 25/16, 2/17, 9/17 и 12/17), Решења о расписивању конкурса за суфинансирање пројеката којима се остварује јавни интерес у области јавног информисања на територији општине  Ћићевац у 2017. години, број 401-121/17-02 од 1.8.2017. године, Председник општине Ћићевац расписује:

ЈАВНИ ПОЗИВ ЗА УЧЕШЋЕ НА КОНКУРСУ

ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ

ЈАВНОГ ИНФОРМИСАЊА НА ТЕРИТОРИЈИ ОПШТИНЕ ЋИЋЕВАЦ у 2017. години

I     Предмет Јавног позива представља расподела средстава опредељених Одлуком о буџету општине Ћићевац за 2017. годину, у укупном износу од 500.000,00 динара за суфинансирање пројеката којима се остварује јавни интерес у области  јавног информисања на територији општине Ћићевац у 2017. години ( за период до 31.12.2017. године).

Учесник Конкурса може поднети захтев за суфинансирање пројекта у износу до највише 80% вредности предложеног пројекта, односно највише до износа утврђеног конкурсом.

Најмањи износ средстава који се одобрава по пројекту износи 25.000,00 динара, максимални износ средстава који се може одобрити по пројекту износи 400.000,00 динара.

II     Средства која се расподељују путем конкурса, додељују се за суфинансирање пројеката којима се производе следећи медијски садржаји:

* подршка остваривању права грађана на јавно информисање,
* подстицај медијског стваралаштва у области културе, науке и образовања- ,информисање о манифестацијама, културним и другим програмима,

III    Право учешћа на Конкурсу имају :

* издавач медија који је уписан у Регистар медија, који се води у Агенцији за привредне регистре;
* правно лице, односно предузетник који се бави производњом медијских садржаја и који приложи доказ да ће суфинансиран медијски садржај бити реализован путем медија.

Право учешћа на конкурсу немају издавачи који се финансирају из јавних прихода као и издавачи медија који није уписан у Регистар медија.

Право учешћа на конкурсу имају издавачи медија, односно правна лица, односно предузетници који се баве производњом медијских садржаја који приложе доказ о постојању техничко кадровског капацитета за реализацију овог пројекта на територији општине Ћићевац.

IV Услови за учешће на конкурсу:

* На конкурсу се може конкурисати само с једним пројектом. Ако је учесник конкурса издавач више медија, може се на конкурсу учествовати са једним пројектом за сваки медиј.
* Пројекат у овом смислу овог конкурса подразумева заокружену програмску целину или део целине (жанровска и временска) којом се доприноси остваривању јавног интереса у области јавног информисања на територији општине Ћићевац.

Учесник конкурса може поднети захтев за суфинансирање пројеката у износу од највише 80% вредности предложеног пројекта, односно највише до износа утврђеног конкурсом.

Учесник конкурса може предложити суфинансирање пројекта у износу који не прелази 80% вредности пројекта, а највише до износа који је утврђен конкурсом.

V Критеријуми на основу којих ће се оцењивати пројекти пријављени на конкурсу су:

1) мера у којој је предложена пројектна активност подобна да оствари јавни интерес у области јавног информисања;

2) мера пружања веће гаранције привржености професионалним и етичким медијским стандардима.

На основу критеријума из става 1. тачка 1) овог члана, посебно се оцењује:

(1) у којој мери су предложена пројектна активност и изложени циљеви њене реализације релевантни за остваривање намене конкурса;

(2) у којој мери је вероватно да ће предложене пројектне активности довести до остваривања постављеног циља (могу се утврдити на основу начина на који је објашњена веза између активности и циљева, прецизности индикатора успеха, квалитета предложеног метода евалуације, претходног искуства кључних чланова пројектног тима и других чинилаца које може да одреди орган који расписује конкурс);

(3) у којој мери однос између предложених трошкова и очекиваних резултата указује да би коришћењем буџетских средстава на најрационалнији начин био остварен јавни интерес.

На основу критеријума из става 1. тачка 2) овог члана посебно се оцењује:

(1) да ли су учеснику конкурса изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда;

(2) доказ о томе да су након изрицања казни или мера предузете активности које гарантују да се сличан случај неће поновити;

V    Подносиоци предлога пројекта дужни су да уз пријаву на конкурс за суфинансирање пројеката  из области јавног информисања приложе следећу документацију:

* Образац 1 (опис пројекта);
* Образац 1/1 (спецификација трошкова пројекта).
* решење о регистрациjи правног лица или предузетника у  Агенциjи за привредне регистре;
* решење о регистрацији јавног гласила у Агенцији за привредне регистре;
* дозвола за емитовање радио и/или ТВ програма издата од Републичке радиодифузне агенције;
* биланс стања и биланс успеха из претходне године;
* кратке биографиjе кључних учесника проjекта (наjвише 3 учесника);
* оверена изjава jавног гласила или jавних гласила у коjима ће програмски садржаjи бити емитовани (обавезно само за правна лица и предузетнике регистроване за продукциjу телевизиjског и радиjског програма);
* Извод из Агенције за привредне регистре
* Изјаву да не користе  средства општине Ћићевац или других нивоа власти
* Потврду Народне банке Србије да нису били у блокади
* Уговор закључен са кабловским дистрибутером.

VI   Предлог пројекта доставља се на прописаним обрасцима и у супротном се неће узети у разматрање.

Прописани обрасци су доступни на веб сајту: www.cicevac.rs

Образац 1 и Образац 1/1 се достављају у 4 примерака, а остали докази у 1 примерку.

VII   Пријава на Конкурс са пратећом документацијом се подноси у затвореној коверти предајом ЈП Пошта Србије на адресу: Општина Ћићевац, Општинска управа општине Ћићевац, Одсек за привреду, ЛЕР и ЛПА, Карађорђева 106, 37210 Ћићевац, са ознаком: пуног имена и адресе пошиљаоца и назнаку: *за Јавни позив за учешће на Конкурсу за суфинансирање пројеката у области јавног информисања*, или предајом лично у пријемној канцеларији општине Ћићевац - на писарници Општинске управе општине Ћићевац.

Рок за подношење пријава и пројеката је од 1. августа до 16. августа 2017. године.

Неблаговремене и непотпуне пријаве се неће разматрати.

Конкурсни материјал се не враћа.

Корисник средстава је дужан да извештај о реализацији утрошених средстава достави до 15.1.2018. године.

VIII  Поступак за избор медија спроводи стручна комисија од 3 члана од којих се 2 члана именују на предлог новинарских и медијских удружења уколико је предлога било.

Стручну комисију за спровођење конкурса именује председник општине.

Општина Ћићевац обавештава новинарска и медијска удружења, као и медијске стручњаке заинтересоване за рад у комисији да доставе предлог за чланове комисија, за сваки конкурс посебно.

Рок за достављање предлога за чланове комисије, исти је као и рок за подношење пријава на конкурс.

Право на предлагање чланова имају новинарска и медијска удружења која су регистрована најмање три године пре датума расписивања конкурса.

IХ     Решење о додели средстава, која су предмет овог позива, доноси председник општине Ћићевац на предлог стручне  Комисије у року од осам дана од дана истека рока утврђеног овим позивом. Решење о додели средстава је коначно и против њега се може покренути управни спор.

На основу коначног решења о додели средстава, закључује се уговор који је основ за праћење реализације пројекта.

Председник општине Ћићевац

Златан Кркић, с.р.

53.Република Србија  
ОПШТИНА ЋИЋЕВАЦ  
ПРЕДСЕДНИК ОПШТИНЕ  
Број: 66-1/ 2017 - 06  
Дана: 1.8.2017. године  
ЋИЋЕВАЦ

На основу члана 44. Закона о локалној самоуправи (''Сл. гласник РС'', бр. 129/07, 83/14-др. закон и 101/2016-др. закон), члана 59. Статута општине Ћићевац (''Сл. лист општине Ћићевац'', бр.17/13- пречишћен текст, 22/13 и 10/15) и Решења Општинског већа о давању сагласности председнику општине за расписивање јавног позива бр. 06-61/17-02 од 1.8.2017. године, Председник општине Ћићевац расписује:

ЈАВНИ ПОЗИВ

за финансирање програма у области спорта из буџета општине Ћићевац у 2017. години

 Одлуком о буџету општине Ћићевац за 2017. годину планирана су средства за суфинансирање пројеката из области спорта од интереса за општину Ћићевац у укупном износу од 2.000.000,00 динара. Средства по овом конкурсу биће додељена за период до 31.12.2017. године.

У складу са Правилником о условима и начину финансирања потреба у области спорта („Сл. лист општине Ћићевац“, бр.10/17), подносиоци програма/пројекта за које се траже средства из буџета општине Ћићевац су: Општински спортски савез Ћићевац; спортске организације – спортски клубови; друга правна и физичка лица са искуством у реализацији програма и пројеката којима се остварује општи интерес у области спорта.

Предмет јавног позива:

Предмет  позива општине Ћићевац у области спорта за 2017. годину су програми на годишњем нивоу  у области:

1) подстицање и стварање услова за унапређење спортске рекреације, односно бављење грађана спортом, посебно деце, омладине, жена и особа са инвалидитетом;

2) организација спортских такмичења од посебног значаја за општину;

3) учешће спортских организација са подручја општине у домаћим и европским клупским такмичењима;

4) физичко васпитање деце предшколског узраста и школски спорт на општинском нивоу (унапређење физичког вежбања, рад школских спортских секција и друштава, општинска, градска и међуопштинска школска спортска такмичења и др.);

5) делатност организација у области спорта са седиштем на подручју општине, а које су од посебног значаја за општину;

6) едукације, информисање и саветовање грађана, спортиста и осталих учесника у систему спорта о питањима битним за одговарајуће бављење спортским активностима и делатностима;

7) периодична тестирања, сакупљање, анализа и дистрибуција релевантних информација за адекватно задовољавање потреба грађана у области спорта на подручју општине;, истраживачко-развојни пројекти и издавање спортских публикација;

8) унапређивање стручног рада учесника у систему спорта са подручја општине и подстицање запошљавања висококвалификованих спортских стручњака и врхунских спортиста;

 Право учешћа на конкурсу имају:

Спортски савез Ћићевац и спортске организације, удружења и друга правна лица за обавављање спортских активности и других спортских делатности.

Предлагач програма обавезан је да достави уз предлог програма следећу документацију:

* Читко попуњен апликациони формулар –образац 1-Предлог годишњих програма,
* Читко попуњен Образац 2 – Упитник за категоризацију спортских организација,
* фотокопију оснивачког акта (одлуке, уговора и сл.) или Статута,
* фотокопију финансијског извештаја достављеног надлежним државним органима за претходну годину, са доказом о предаји,
* писану изјаву о обезбеђивању сопственог новчаног учешћа у суфинансирању програма,
* потврду надлежне институције о постигнутим успесима и оствареним резултатима у претходној години,
* доказ је претходно обављао делатност у области спорта најмање годину дана,
* да под материјалном и кривичном одговорношћу изјављује да је учествовао или није на Конкурсу за доделу средстава на нивоу јединице локалне самоуправе, Републике и другог правног лица, као и да ли је добио средства са других нивоа,
* сагласност власника или корисника простора у којем се планира организовање, одржавање или реализација програма или изјава подносиоца пријаве да ће прибавити потребну сагласност уколико је није могуће прибавити у тренутку подношења пријаве,
* фотокопију уверења (потврде, извода) да је спортска организација уписана у регистар код надлежног органа,
* да је уз предлог програма достављено пропратно писмо у коме су наведене основне информације о носиоцу програма и предложеном програму (назив носиоца програма и назив програма, временско трајање, финансијски износ тражених средстава, област општих потреба и интереса грађана за коју се подноси програм и које је потписало лице овлашћено за заступање предлагача, односно носиоца програма).

Пријаве се достављају у затвореној коверти са назнаком:

„Пријава за Конкурс за финансирање програма спортских организација из буџета општине Ћићевац“ писарници-  општине Ћићевац или поштом на адресу: Општина Ћићевац, Општинска управа општине Ћићевац, Одсек за привреду, ЛЕР и ЛПА, Карађорђева 106, 37210 Ћићевац.

Предња страна коверте са предлогом програма мора садржати најмање следеће податке; 1) назив подносиоца предлога; 2) адреса подносиоца предлога; 3) назив програма; 4) напомену да се не отвара пре истека рока из јавног позива.

Рок за подношење пријава је 15 дана од дана објављивања конкурса на сајту општине www.cicevac.rs и у локалним медијима.

Подносиоци годишњих програма образац 1 и образац 2 могу преузети у згради општине Ћићевац, и на званичној интернет страници општине Ћићевац.

Непотпуне и неблаговремене пријаве Комисија неће разматрати.

Рок реализације програма пројекта:

Средства се додељују за програме који ће се реализовати најкасније до краја буџетске 2017. године.

Критеријуми за оцењивање пројеката су:

Предлог програма мора да испуњава следеће критеријуме:

* да доприноси задовољавању потреба и интереса грађана у области спорта утврђених Законом;
* да је у складу са Законом, Националном стратегијом развоја спорта у Републици Србији и Програмом развоја спорта у општини Ћићевац;
* да је у складу са четворогодишњим програмом развоја надлежног националног спортског савеза;
* да је у складу са спортским правилима надлежног националног спортског савеза;
* да је у складу са условима, критеријумима и циљевима наведеним у јавном позиву, код посебних програма;
* да се реализује на територији општине Ћићевац, односно у Републици Србији, осим програма припрема и учешћа на међународним спортским такмичењима;
* да је у складу са принципима утврђеним у документима међународних организација чија је чланица Република Србија;
* да има значајан и дуготрајан утицај на развој спорта на територији општине Ћићевац;
* да ће се реализовати у текућој години;
* да предвиђа ангажовање одговарајућег броја учесника у програму и потребне ресурсе за реализацију програма и да не постоји никаква сумња у могућност реализовања програма;
* да је, по правилу, предвиђено фазно финансирање програма.

Бодовање:

Испуњеност критеријума се цени према табели вредновања која је саставни део конкурсне документације.

О одобрењу годишњих и посебних програма Општинско веће одлучује појединачним решењем.

Решења Општинског већа о одобрењу годишњег програма су коначна и против њих се може водити управни спор. Предмет управног спора не може бити, у складу са Законом, износ добијених средстава по основу годишњих и посебних програма.

ПРЕДСЕДНИК ОПШТИНЕ ЋИЋЕВАЦ

Златан Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Страна

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

51. Решење о расписивању конкурса за суфинансирање пројеката којима се остварује јавни

интерес у области јавног информисања на територији општине Ћићевац у 2017. години

(за период од 1.8.2017. године до 31.12.2017. године)................................................................. 1

52. Јавни позив за учешће на конкурсу за суфинансирање пројеката којима се остварује јавни

интерес у области јавног информисања на територији општине Ћићевац у 2017. години...... 1

53. Јавни позив за финансирање програма у области спорта из буџета општине Ћићевац у

2017. години..................................................................................................................................... 3

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2017. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260